Erstatningen for svie og smerte er en fast takst, og erstatningen bliver udregnet dagligt pr. sygedag med 220 kr. i 2023. Du kan læse loven her. Denne faste takst for erstatningen gælder uanset om skadelidte har været sygemeldt eller ej, så længe skadelidte opfylder lovens kriterier om sygdom og lægelig behandling. Erstatningen for svie og smerte kan maksimalt ydes i 389 dage. Pensionisten, den studerende eller den arbejdsløse kan således maksimalt modtage 85.500 kr. i erstatning for svie og smerte. For at modtage fuld erstatning for svie og smerte, skal den skadelidte dog have opfyldt lovens betingelser i alle 389 dage. Dette medfører, at skadelidte skal have været underlagt lægelig behandling og været syg i de 389 dage. Hvis pensionisten, den studerende eller den arbejdsløse opfylder betingelserne for svie og smerte i længere tid end de 389 dage, er dette uden betydning, eftersom erstatning for svie og smerte ikke kan gives i længere tid en 389 dage.